**AKTIVITETSUDVALG.**

Bestyrelsen har besluttet, at oprette et aktivitetsudvalg som skal koordinere arrangementer for og med øvrige medlemmer.

Aktivitetsudvalgets opgaver vil også være at arrangere 1-2 årlige tilbagevendende arrangementer. Det kan f.eks. være:

* En gåtur på Himmelbjerget i efteråret
* En hyggedag med hundene, hvor vi afslutter dagen med grill i sommer
* En gåtur ved stranden eller en gåtur i forskellige byer

Desuden kunne der arrangeres:

* Ringtræning
* Hvordan gør jeg min hund klar til udstilling
* Temadage
* Forskellige foredrag
* Socialt samvær med/uden hund

Aktivitetsudvalget kan også være hjælpende hænder, hvis f.eks.:

* Udstillingsudvalget mangler hjælp
* Hvis en opdrætter mangler hjælp til ”åben kennel dag”
* Hvis der er nogle som har lyst til, at stable en arrangement på benene, men mangler hænder/hjælp

Mulighederne er uendelige ☺

Så hvis der er 1-2 personer fra det sjællandske, 1-2 personer fra det fynske og 1-2 personer fra det jyske, som har lyst til at, være en del af aktivitetsudvalget, så kontakt gerne en fra bestyrelsen.

Hvis du sidder med nogle ideer til, hvad aktivitetsudvalget kunne arrangere, så send meget gerne en mail ☺